ประกาศกระทรวงพลังงานประกาศกระทรวงพลังงานเรื่อง หลักเกณฑ์ วิธีการและเงื่อนไขการคัดเลือกผู้แทนองค์กรเอกชนที่ไม่แสวงหากำไรในทางธุรกิจเป็นกรรมการสรรหากรรมการกำกับกิจการพลังงานพ.ศ. ๒๕๕๓ อาศัยอำนาจตามความในมาตรา๑๔ วรรคหก แห่งพระราชบัญญัติการประกอบกิจการพลังงาน พ.ศ. ๒๕๕๐ รัฐมนตรีว่าการกระทรวงพลังงานจึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกระทรวงพลังงานเรื่อง หลักเกณฑ์ วิธีการและเงื่อนไขการคัดเลือกผู้แทนองค์กรเอกชนที่ไม่แสวงหากำไรในทางธุรกิจเป็นกรรมการสรรหากรรมการกำกับกิจการพลังงานพ.ศ. ๒๕๕๓ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกประกาศกระทรวงพลังงานเรื่อง หลักเกณฑ์ วิธีการและเงื่อนไขการคัดเลือกผู้แทนองค์กรเอกชนที่ไม่แสวงหากำไรในทางธุรกิจเป็นกรรมการในคณะกรรมการสรรหากรรมการกำกับกิจการพลังงานข้อ๔ ในประกาศนี้องค์กรเอกชนที่ไม่แสวงหากำไรในทางธุรกิจ หมายความว่าองค์กรเอกชนที่ไม่แสวงหากำไรในทางธุรกิจซึ่งมีฐานะเป็นนิติบุคคลและมีผลงานเป็นที่ประจักษ์ไม่น้อยกว่าห้าปีด้านคุ้มครองผู้บริโภคหรือด้านทรัพยากรธรรมชาติและสิ่งแวดล้อมหรือด้านพลังงานผู้แทนองค์กรเอกชนที่ไม่แสวงหากำไรในทางธุรกิจ หมายความว่าผู้แทนองค์กรเอกชนที่ไม่แสวงหากำไรในทางธุรกิจที่ได้รับการคัดเลือกเป็นกรรมการสรรหากรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานข้อ๕ ให้สำนักงานจัดทำประกาศโดยให้มีการคัดเลือกผู้แทนองค์กรเอกชนที่ไม่แสวงหากำไรในทางธุรกิจจำนวนหนึ่งคนโดยปิดประกาศไว้ที่สำนักงาน เว็บไซต์ของสำนักงานสำนักงานคณะกรรมการคุ้มครองผู้บริโภค กระทรวงทรัพยากรธรรมชาติและสิ่งแวดล้อมและกระทรวงพลังงานไม่น้อยกว่าเจ็ดวัน พร้อมทั้งประชาสัมพันธ์ผ่านทางสื่อมวลชนตามสมควรเพื่อให้องค์กรเอกชนที่ไม่แสวงหากำไรในทางธุรกิจที่ประสงค์ขึ้นทะเบียนเข้าร่วมคัดเลือกผู้แทนองค์กรเอกชนที่ไม่แสวงหากำไรในทางธุรกิจเสนอชื่อบุคคลจำนวนหนึ่งคนเป็นผู้แทนองค์กรเพื่อเข้ารับการคัดเลือกให้องค์กรเอกชนที่ไม่แสวงหากำไรในทางธุรกิจดำเนินการขึ้นทะเบียนเข้าร่วมการคัดเลือกและเสนอชื่อบุคคลภายในสิบห้าวันนับจากวันประกาศสำนักงานข้อ๖ ในการขึ้นทะเบียนเข้าร่วมคัดเลือกผู้แทนองค์กรเอกชนที่ไม่แสวงหากำไรในทางธุรกิจให้ยื่นตามแบบสกพ./สรรหาที่ ๑ แนบท้ายประกาศนี้ พร้อมเอกสารหลักฐานประกอบการขอขึ้นทะเบียนดังนี้(๑)หนังสือรับรองจากสำนักงานคณะกรรมการคุ้มครองผู้บริโภคว่าเป็นองค์กรเอกชนที่ไม่แสวงหากำไรในทางธุรกิจด้านคุ้มครองผู้บริโภคในกรณีที่เป็นองค์กรด้านคุ้มครองผู้บริโภค(๒)หนังสือสำคัญแสดงความเป็นนิติบุคคล(๓)หลักฐานที่แสดงถึงวัตถุประสงค์ ข้อบังคับ หรือระเบียบขององค์กร(๔)หนังสือที่แสดงว่าเป็นผู้มีอำนาจกระทำการแทนองค์กร(๕)หลักฐานแสดงจำนวนกรรมการบริหารองค์กรพร้อมรายละเอียดเกี่ยวกับชื่อและที่อยู่กรรมการ(๖)หลักฐานซึ่งแสดงถึงผลงานเป็นที่ประจักษ์มาแล้วไม่น้อยกว่าห้าปีนับถึงวันประกาศรับสมัครจำนวนไม่น้อยกว่า๒ ผลงาน(๗)สำเนาบัตรประจำตัวประชาชนหรือหลักฐานอื่นที่ออกให้โดยทางราชการของผู้มีอำนาจกระทำการแทนองค์กร(๘)เอกสารหลักฐานที่แสดงถึงการได้รับมอบให้เป็นผู้แทนองค์กร เช่นสำเนามติที่ประชุมคณะผู้บริหารองค์กร หนังสือแต่งตั้ง หนังสือมอบอำนาจ เป็นต้นข้อ๗ ผู้แทนองค์กรที่เข้ารับการคัดเลือกเป็นผู้แทนองค์กรเอกชนที่ไม่แสวงหากำไรในทางธุรกิจต้องมีคุณสมบัติและไม่มีลักษณะต้องห้าม ดังต่อไปนี้(๑)มีสัญชาติไทย(๒)มีอายุไม่ต่ำกว่าสี่สิบปีบริบูรณ์(๓)ไม่เป็นสมาชิกสภาผู้แทนราษฎร สมาชิกวุฒิสภา ข้าราชการการเมือง สมาชิกสภาท้องถิ่นหรือผู้บริหารท้องถิ่น(๔)ไม่เป็นผู้ดำรงตำแหน่งใด ๆ ในพรรคการเมือง(๕)ไม่เป็นบุคคลวิกลจริตหรือจิตฟั่นเฟือนไม่สมประกอบ(๖)ไม่ติดยาเสพติดให้โทษ(๗)ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๘)ไม่เป็นคนไร้ความสามารถหรือคนเสมือนไร้ความสามารถ(๙)ไม่เป็นบุคคลที่ต้องคำพิพากษาให้จำคุกและถูกคุมขังอยู่โดยหมายของศาล(๑๐)ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันได้รับการเสนอชื่อเว้นแต่ในความผิดอันได้กระทำโดยประมาทหรือความผิดลหุโทษ(๑๑)ไม่เป็นบุคคลที่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๑๒)ไม่เคยถูกไล่ออก ปลดออก หรือให้ออกจากราชการ หน่วยงานของรัฐ หรือหน่วยงานของเอกชนเพราะทุจริตต่อหน้าที่ หรือประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการ(๑๓)ไม่เป็นตุลาการศาลรัฐธรรมนูญ กรรมการการเลือกตั้ง ผู้ตรวจการแผ่นดินกรรมการป้องกันและปราบปรามการทุจริตแห่งชาติ กรรมการตรวจเงินแผ่นดินกรรมการสิทธิมนุษยชนแห่งชาติหรือสมาชิกสภาที่ปรึกษาเศรษฐกิจและสังคมแห่งชาติ(๑๔)ไม่เคยถูกวุฒิสภามีมติให้ถอดถอนออกจากตำแหน่ง(๑๕)ไม่เป็นผู้มีคดีความเป็นส่วนตัวกับผู้ประกอบกิจการพลังงานในช่วงสองปีที่ผ่านมาข้อ๘ การเสนอชื่อผู้แทนองค์กรเอกชนที่ไม่แสวงหากำไรในทางธุรกิจให้เสนอตามแบบสกพ./สรรหาที่ ๒ แนบท้ายประกาศนี้ พร้อมเอกสารหลักฐานแสดงคุณสมบัติดังนี้(๑)รูปถ่ายหน้าตรงไม่สวมหมวก ขนาด ๒ นิ้ว จำนวน ๓ รูป ถ่ายมาแล้วไม่เกิน ๖ เดือน(๒)สำเนาบัตรประจำตัวประชาชนหรือหลักฐานอื่นใดที่ออกให้โดยทางราชการและสำเนาทะเบียนบ้านของผู้แทนองค์กรพร้อมได้ลงนามรับรองสำเนาเอกสารข้อ๙ ให้สำนักงานตรวจสอบความถูกต้องครบถ้วนของแบบขอขึ้นทะเบียนองค์กรตามแบบสกพ./สรรหาที่ ๑ และใบเสนอชื่อผู้แทนองค์กรตามแบบ สกพ./สรรหาที่ ๒ตามรายละเอียดที่กำหนดในประกาศหากผลการตรวจสอบถูกต้องครบถ้วนให้สำนักงานประกาศรายชื่อองค์กรเอกชนที่ไม่แสวงหากำไรในทางธุรกิจและรายชื่อบุคคลที่องค์กรเอกชนที่ไม่แสวงหากำไรในทางธุรกิจเสนอชื่อเข้ารับการคัดเลือกเป็นผู้แทนองค์กรเอกชนที่ไม่แสวงหากำไรในทางธุรกิจไว้และให้กำหนดวัน เวลา และสถานที่ที่จะมาใช้สิทธิเข้าร่วมประชุมและคัดเลือกโดยปิดประกาศไว้ที่สำนักงาน เว็บไซต์ของสำนักงาน สำนักงานคณะกรรมการคุ้มครองผู้บริโภคกระทรวงทรัพยากรธรรมชาติและสิ่งแวดล้อม และกระทรวงพลังงานไม่น้อยกว่าเจ็ดวันพร้อมมีหนังสือแจ้งองค์กรเอกชนที่ไม่แสวงหากำไรในทางธุรกิจดังกล่าวทราบโดยเชิญผู้มีอำนาจลงนามหรือผู้แทนที่ได้รับมอบหมายจากองค์กรเอกชนที่ไม่แสวงหากำไรในทางธุรกิจเข้าร่วมประชุมและใช้สิทธิคัดเลือกผู้แทนองค์กรเอกชนที่ไม่แสวงหากำไรในทางธุรกิจตามวันเวลาและสถานที่ที่ระบุในประกาศสำนักงานข้อ๑๐ ให้สำนักงานจัดประชุมเพื่อดำเนินการคัดเลือกผู้แทนองค์กรเอกชนที่ไม่แสวงหากำไรในทางธุรกิจตามวันเวลา และสถานที่กำหนด โดยให้จัดทำเอกสารแสดงชื่อตัวชื่อสกุลของบุคคลที่ได้รับการเสนอชื่อและรายละเอียดของบุคคลดังกล่าวตามลำดับตัวอักษรแจกให้ที่ประชุมในวันคัดเลือกการลงคะแนนออกเสียงให้กระทำโดยวิธีลงคะแนนลับในกรณีที่ผลการเลือกปรากฏว่าได้รับคะแนนเสียงเท่ากันให้มีการเลือกต่อไปจนกว่าจะได้ผู้ซึ่งได้รับการเลือกตั้งด้วยคะแนนสูงสุดข้อ๑๑ ให้สำนักงานประกาศรายชื่อผู้แทนขององค์กรเอกชนที่ไม่แสวงหากำไรในทางธุรกิจโดยปิดประกาศไว้ที่สำนักงานเว็บไซต์ของสำนักงานสำนักงานคณะกรรมการคุ้มครองผู้บริโภคกระทรวงทรัพยากรธรรมชาติและสิ่งแวดล้อมและกระทรวงพลังงาน ทั้งนี้ให้ขึ้นบัญชีสำรองผู้ซึ่งได้คะแนนลำดับรองลงไปตามลำดับไว้ข้อ๑๒ ให้สำนักงานแจ้งให้ผู้ที่ได้รับคะแนนสูงสุดที่ถูกเสนอชื่อให้เป็นผู้แทนองค์กรเอกชนที่ไม่แสวงหากำไรในทางธุรกิจดำเนินการจัดส่งรายละเอียดเกี่ยวกับการมีส่วนได้เสียเชิงธุรกิจกับผู้ประกอบกิจการพลังงานของตนคู่สมรสและบุตรที่ยังไม่บรรลุนิติภาวะในช่วงสองปีที่ผ่านมาให้สำนักงานเพื่อนำไปเปิดเผยต่อสาธารณชนทราบภายในระยะเวลาที่กำหนดหากผู้ที่ได้รับคะแนนสูงสุดที่ถูกเสนอชื่อให้เป็นผู้แทนองค์กรเอกชนที่ไม่แสวงหากำไรในทางธุรกิจไม่ดำเนินการภายในระยะเวลาที่กำหนดให้สำนักงานแจ้งผู้ที่ได้รับคะแนนลำดับรองลงไปตามลำดับดำเนินการตามวรรคหนึ่งต่อไปจนกว่าจะได้ผู้แทนองค์กรเอกชนที่ไม่แสวงหากำไรในทางธุรกิจข้อ๑๓ การคัดเลือกผู้แทนขององค์กรเอกชนที่ไม่แสวงหากำไรในทางธุรกิจต้องดำเนินการให้แล้วเสร็จภายในสี่สิบห้าวันนับจากวันที่สำนักงานออกประกาศให้มีการคัดเลือกผู้แทนองค์กรเอกชนที่ไม่แสวงหากำไรในทางธุรกิจข้อ๑๔ ในกรณีที่มีปัญหาหรือข้อโต้แย้งเกี่ยวกับการปฏิบัติตามประกาศนี้หรือการดำเนินการอื่นใดที่มิได้ระบุไว้ในประกาศนี้ให้รัฐมนตรีว่าการกระทรวงพลังงานเป็นผู้วินิจฉัยชี้ขาดประกาศ ณ วันที่ ๒๔พฤศจิกายน พ.ศ. ๒๕๕๓วรรณรัตน์ ชาญนุกูลรัฐมนตรีว่าการกระทรวงพลังงาน[เอกสารแนบท้าย]๑.แบบคำขอขึ้นทะเบียนองค์กรเอกชนที่ไม่แสวงหากำไรในทางธุรกิจ (แบบ สกพ. /สรรหาที่ ๑)๒.แบบเสนอชื่อผู้แทนองค์กรเพื่อเข้ารับการคัดเลือกเป็นผู้แทนองค์กรเอกชนที่ไม่แสวงหากำไรในทางธุรกิจ(แบบ สกพ. /สรรหา ที่ ๒)(ดูข้อมูลจากภาพกฎหมาย)ปริยานุช/ผู้จัดทำ๑๔ ธันวาคม ๒๕๕๓ณัฐวดี/ตรวจ๑๔ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๔๐ ง/หน้า ๔๔/๘ ธันวาคม ๒๕๕๓